**Wulfsbergs gate 11** er i dag en 3- mannsbolig som ligger i Moss kommune. Bygningen består av tre etasjer hvorav hver etasje er en leilighet. Huset har også en kjeller.

I dag er bygningen fortsatt bebodd, men er vernet av kulturminneloven som vil si at den er blitt et kulturminne (Kulturminne-ID 231526-0). Det antas at huset brant ned i bybrannen 16.juli 1881. Huset ble i 1882 bygget opp igjen i pusset teglsten som følge av en murtvang oppført i hele Moss sentrum etter bybrannen, og står fortsatt i dag som det gjorde den gangen.

Historie
--------

Wulfsbergs gate 11 er oppkalt etter Gregers Winther Wulfsberg (26.10.1780 – 23.09.1846). Han var embetsmann og politiker, og er mest kjent i Moss som byens representant til Riksforsamlingen på Eidsvoll våren 1814. Der foreslo han vedtaket om at to brødre eller far og sønn ikke skal kunne sitte i regjering samtidig. Tidligere het gateløpet Søndre Bjerg og Nordre Bjerg, før navnet Wulfsbergsgate ble bestemt i 1907. 

Det er uvisst hvor stor skade bybrannen den 16. juli 1881, skadet huset, men det kan slås fast at det ble skadet nok til at man måtte bygge et nytt i 1882. Bybrannen i 1881 medført også at en murtvang ble innvilget, som gjorde at det nye huset ble bygget i teglstein. I 1893 var Wulfsbergsgate 11 en av de husene i Moss som fikk innlagt vannforsyning.  Huset fikk strøm på starten av 1900-tallet, noe som var veldig tidlig med tanke på at Moss fikk strøm 1883, noe som også kan tyde på at de menneskene som bodde i huset hadde mye penger. Huset inneholdt 2 etasjer og var delt inn i 3 leiligheter. I 1. etasjen var det en leilighet, og der bodde som regel de som eide huset. I 2. etasjen var det to leiligheter, og der bodde det to familier som leide. Leia var på 16,00kr for den ene leiligheten og 14,50kr for den andre per måned.

Wulfsbergs gate 11, (Fotograf: Narve Skarpmoen (Dato: 1904)
Huset har byttet husnummer en del, før det endte på nummer 11. Opp igjennom tidene har huset byttet eiere mange ganger, og huset enda flere familier. Dessverre vet vi ikke så mye om huset før bybrannen, og kan derfor bare tenke oss noen tanker om hvordan det var på den tiden. Vi har derimot funnet noen tidligere eiere som eide det gamle huset, og som er blitt skrevet om under Beboere/Eiere. Opp igjennom tidene har flere enkeltmennesker eid huset, men i 1992 ble huset i Wulfsbergs gate 11 brukt som lagerplass for Furuhuset Møbler. Samme året hadde Tyrkisk Forening gitt inn bud på 850 000kr, for å gjøre om dette huset til en moské.

Husets estetikk før og nå
-------------------------

Huset består av 3 etasjer, og er bygget av teglstein. Teglstein fremstilles av leire som blir tørket eller brent i ovner. Teglstein blir i dag kalt murstein. Huset ble ganske tidlig pusset ned slik at det har en hvit-aktig farge. Fra tidlig av, rundt bygningen av huset antas det at huset var likt som nabohuset (Wulfsbergs gate 13), men at det altså i senere tid har blitt pusset ned. Det at teglstein er benyttet tyder på en god økonomi da dette var dyrt på den tiden.

Beboere/Eiere
-------------

Johannes Simensen eide bygget i 1841 og hadde matrikkelnummer 166. Vi kan anta at huset da var bygget i treverk, siden dette foregår før bybrannen. 

Hendrik Johannessen var eieren av Søndre Bergstræde 166 og bodde der sammen med kona Hendrijete Fredrike, de to døtrene Konstanse og Hanna og sønnen Axel. Samtidig leide han ut de to andre leilighetene til to andre familier. 

Wulfsbergs gate 11, (fotograf: Silje Hovland) (Dato: 01.09.2020)
I avisen, Moss Tilskuer, stod det oppført i 1900 at eieren Joh. Caspersen solgte Wulfsbergsgate 2 til gartneren Lagerqvist for 9,500kr. 

Carl August Lagerqvist (1860-08-27) bodde i huset under folketellingen i 1910 og i 1927, men han kan ha bodd der før og etter denne perioden også. På denne tiden var husets adresse Wulfsbergsgate 2. Der bodde han sammen med sin kone Hannah Marie, og deres tre barn. Den eldste, Karl (1886), var oppkalt etter sin far, datteren, Marie Louise (1889), var oppkalt etter sin mor og mormor, Louise Hansen. Til slutt kom yngste sønnen, Hendry (1896). Carl var handelsgartner, altså en velstående mann, og eide huset. Under folketellingen i 1900 var det i tillegg til familien oppført en tjenestepike, Helene Kristensen, og en lærling, Even Evensen. Under folketellingen i 1910 står ikke dattera, Hannah Marie, eller eldste sønnen, Karl, oppført. Dette kan tyde på at de har flyttet ut i løpet av disse 10 årene. I avisen, Moss Avis, står det oppført 27. april 1932 at handelsgartner Lagerqvist har dødd. 

Olav Gran var lærlingen til Lagerqvist, og han tok antageligvis over bedriften etter Lagerqvist sin død. I branntakstene fra 1932 til 1942, finner vi ut at han også bodde der i 1939.

Referanser
----------

1. ↑  Kulturminnesøk. «Kulturminnesøk». *kulturminnesok.no*. Besøkt 21. september 2020.
2. 1 2  «Murtvang for å forebygge brann». *www.dagsavisen.no* **(norsk)**. Besøkt 21. september 2020.
3. 1 2  «Bybranner – Moss byleksikon». *www.mossbyleksikon.no*. Besøkt 21. september 2020.
4. 1 2  Edfeldt, Per (1978). *Kortfattet lokalhistorie for Moss til bruk i skolen*. s. 35. «Oppbygningen i brannområdet begynte med engang, men nå ble gatene utvidet, og mange av de nye bygningene ble oppført av teglstein.»
5. ↑  Bolin, Fredrik Th (25. februar 2020). «Gregers Winther Wulfsberg». *Norsk biografisk leksikon*. Besøkt 1. september 2020.
6. ↑  «Skanna materiale: SAO, Norges brannkasse, branntakster Moss, F/Fa/L0016: Branntakstprotokoll, 1932-1942 - Skanna arkiver - Arkivverket». *media.digitalarkivet.no*. Besøkt 4. september 2020.
7. ↑  «Moss 1893 Vannforsyning». *www.mosshistorielag.no*. Besøkt 4. september 2020.
8. ↑  «Moss Lysverker – Moss byleksikon». *www.mossbyleksikon.no*. Besøkt 4. september 2020.
9. ↑  «0060 Wulfsbergsgate 2 - 003 - Tellingskretsoversikt - Folketelling 1910 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 4. september 2020.
10. ↑  «Nasjonalbiblioteket». *www.nb.no*. Besøkt 4. september 2020.
11. ↑  «Nasjonalbiblioteket». *www.nb.no*. Besøkt 4. september 2020.
12. 1 2 3  «01 - 0060 Wulfsbergsgate 2 - 003 - Tellingskretsoversikt - Folketelling 1910 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 4. september 2020.
13. ↑  «01 - 0009 Wulfsbergs gade 2 - 004 - Tellingskretsoversikt - Folketelling 1900 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 4. september 2020.
14. ↑  «Nasjonalbiblioteket». *www.nb.no*. Besøkt 4. september 2020.
15. ↑  «Skanna materiale: SAO, Norges brannkasse, branntakster Moss, F/Fa/L0016: Branntakstprotokoll, 1932-1942 - Skanna arkiver - Arkivverket». *media.digitalarkivet.no*. Besøkt 4. september 2020.

Eksterne lenker
---------------

* (no) «Wulfsbergs gate 11 (Moss)». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |